People who got a flu shot are at a greater risk from COVID-19.
Društvenim mrežama širi se krnja izjava Jonathana Van-Tama, zamjenika šefa glavnog medicinskog ureda u Engleskoj. Stavlja mu se u usta da je kazao kako cjepivo protiv gripe povećava rizik od koronavirusa., Konkretno, navodi se da je Van-Tam na pitanje o tome tko spada u rizičnu skupinu odgovorio:, “Ne želim ulaziti u ogromne detalje oko svake pojedinačne rizične skupine, ali tvrdimo da su ljudi koji se cijepe protiv gripe, osim djece, uklapaju u visoku kategoriju rizika, ljudi za koje se savjetuje vrlo snažna socijalna distanca.”, Evo kako u originalu izgleda čitav citat iz Van-Tamova razgovora za BBC koji je Mirror prenio na svojim stranicama:, “I don’t want to go into enormous detail into every single risk group but we are saying it is the people who are offered flu vaccines, other than children, who fit into that risk category, people for whom the advice is very strong about social distancing.”, Ovom citatu dodana su i dva istraživanja, čiji su rezultati pokazali da cijepljeni protiv gripe mogu lakše oboljeti od drugih virusa, čime ćemo se pozabaviti kasnije. Poruka objave je: “Hoćete li vi i dalje vjerovati u sigurnost cjepiva, čekati cjepivo protiv coronavirusa (covid-19) i nastavite se i dalje cijepiti. Probudi se!”, Istaknuti dio izjave na engleskom glasi: “the people who are offered flu vaccines, other than children, who fit into that risk category”. Dvije riječi koje smo naglasili značajno mijenjaju prijevod ove rečenice., Naime, radi se o kroničnim bolesnicima kojima se cjepivo protiv gripe nudi bez naknade, dakle, na teret javnoga zdravstva, jer spadaju u postojeću rizičnu kategoriju. Iz teksta na Mirroru je jasno na koga se misli, budući da paragrafi koji slijede spominju ljude koji boluju od kroničnih respiratornih tegoba poput astme, bronhitisa, emfizema ili kronične opstruktivne plućne bolesti., “Cjepivo protiv gripe dostupno je putem Nacionalne zdravstvene službe (NHS)\xa0svake zime i rutinski se daje odraslima starijim od 65 godina, osobama s medicinskim stanjem i trudnicama, kako bi se spriječile ozbiljne komplikacije gripe poput upale pluća”, navodi se u istom tekstu., Kao što se može vidjeti na stranicama NHS-a, iz spomenutih je razloga to cjepivo za te rizične skupine besplatno., Dakle, iz Britanije nije stiglo upozorenje da cjepivo protiv gripe može naštetiti osobama koje su ga primile, već da osobe koje imaju pravo na besplatno cjepivo protiv gripe u epidemiji virusa SARS-CoV-2 spadaju u najrizičniju skupinu., Isto je i u Hrvatskoj, budući da cijepljenje preporučuje Svjetska zdravstvena organizacija. Temeljem podataka o prethodnoj sezoni gripe naručuju se doze cjepiva za iduću, a onda Hrvatski zavod za javno zdravstvo, obično u studenom, na cijepljenje poziva osobe iz desetak rizičnih skupina., Među njima su i osobe životne dobi 65 godina i starije, štićenici domova za starije osobe te institucija za njegu kroničnih bolesnika (bez obzira na dob, uključujući i djecu) te pacijenti s kroničnim oboljenjima posebice oboljenjima srca i pluća. Uključena su i djeca, a posebno ona s oštećenom plućnom funkcijom – cistična fibroza, kronična astma, bronhopulmonalna displazija i s kongenitalnim manama., Tu su i odrasli i djeca s kroničnim bolestima metabolizma (uključujući dijabetes melitus), kroničnim bolestima bubrega, hemoglobinopatijama, neurološkim i neuromuskularnim bolestima koje utječu na disanje i oštećenjem imunološkog sustava (uključujući oboljele od malignih bolesti, \xa0osobe na dugotrajnoj terapiji kortikosteroidima, osobe s HIV infekcijom itd.)., Dakle, umjesto da nabraja sve gore spomenute bolesti, Van-Tam je naprosto pozvao one kojima se preporučuje besplatno cijepljenje protiv gripe da se klone gužve dok traje pandemija. Koronavirusi poput gripe napadaju dišni sustav i opasni su za osobe s oslabljenim imunitetom, stoga nije ni najmanje neobično što je na ovaj način skratio priču o rizičnim skupinama., Korisnik Facebooka koji je krivo citirao Van-Tama također je naveo: “Da cjepivo protiv gripe povećava rizik od zaraze coronavirusom i znanstveno je dokazano.” Priložio je svojoj tvrdnji dva validna istraživanja., Ovdje možemo podsjetiti i da je Centar za kontrolu bolesti u svojoj nedavnoj objavi vezano za koronavirus naveo da vakcine protiv gripe ne štite od infekcija i bolesti uzrokovanih drugim virusima i simptomima nalik gripi., No ako ćemo se držati istraživanja, poput onih koje je priložio korisnik Facebooka da bi argumentirao dokazanost rizika, na isti način možemo testirati i tezu CDC-ja. Točno je da se učinkovitost cjepiva neprestano propituje, pa i na uzročnike\xa0 bolesti koji nisu primijenjeni u umrtvljenom ili oslabljenom obliku putem vakcine., Jedno od dva istraživanja koje je priložio objavljeno je lani, a provedeno je tijekom sezone gripe 2017. i 2018. među 12 tisuća zaposlenika američkog ministarstva obrane, što je impozantan uzorak., Drugo, iz 2012., proveli su znanstvenici iz SAD-a i Hong Konga i metodološki je dobro izvedeno. Promatrali su 115 djece podijeljene na placebo grupu i djecu koja su zaista primila trovalentna cjepiva protiv gripe te pratili infekcije više mjeseci unaprijed., Oba su doista utvrdila da osjetljivost cijepljenih na neke viruse mimo influenze raste., U raspravi o rezultatima autori rada iz 2012. pišu:, “Moguće je da primanje cjepiva povećava imunitet protiv gripe na štetu smanjenog imuniteta prema respiratornim virusima koji nisu gripa, prema nekom nepoznatom biološkom mehanizmu. Alternativno, naši se rezultati mogu objasniti privremenim nespecifičnim imunitetom nakon infekcije virusom gripe, stanično posredovanom reakcijom ili, što je vjerojatnije, urođenim imunološkim odgovorom na infekciju.”, Istraživanje provedeno u ministarstvu obrane utvrdilo je da su im rezultati miješani. Cijepljeni zaposlenici imali su značajno veće šanse za infekciju (ranije poznatim) koronavirusima i humanim metapneumovirusom (HMPV). No osim imuniteta od gripe pokazali su i veću otpornost prema virusima parainfluenze (HPIVs), respiratornog sincicijskog virusa (RSV) i koinfekcija uzrokovanih drugim virusima mimo gripe. U radu se napominje i da takvi rezultati nisu konzistentni s nekim ranijim istraživanjima, provođenim na manjim uzorcima., Usprkos ovim istraživanjima, važno je naglasiti da su netom prije proglašenja pandemije vodeće zdravstvene institucije preporučile cijepljenje. Vakcine koja štite od respiratornih infekcija – s naglaskom na gripu i pneumokok – mogu pomoći, navela je Svjetska zdravstvena organizacija., Cilj je da se izbjegne iscrpljivanje organizma uoči eventualne zaraze novim koronavirusom. Osim toga, za smrtnost od koronavirusa itekako su se važnim pokazali bolnički kapaciteti. Budući da gripa i novi koronavirus inficiraju dišne puteve, manje oboljelih od influenze u sezoni gripe, koja još uvijek traje, znači i veću rasterećenost zdravstvenog sustava., Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Pogrešnim prijevodom izjave engleskog liječnika plaši se cijepljene protiv gripe - Faktograf.hr